Ministru kabineta noteikumu "Grozījumi Ministru kabineta 2015. gada 16. jūnija noteikumos Nr. 313 “Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi"" projekta sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) noteikumu projekts "Grozījumi Ministru kabineta 2015. gada 16. jūnija noteikumos Nr. 313 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem" 9.2.2.1. pasākuma "Deinstitucionalizācijas" īstenošanas noteikumi"" (turpmāk – MK noteikumu projekts) ir izstrādāts, lai precizētu atsevišķus MK 2015. gada 16. jūnija noteikumu Nr. 313 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi" (turpmāk – MK noteikumi Nr. 313) noteikto atbalstāmo darbību īstenošanas nosacījumus. MK noteikumu projekts ir izstrādāts saskaņā ar Eiropas Savienības (turpmāk – ES) struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **1. Plānošanas reģionu deinstitucionalizācijas plānu izstrādes un sadarbības līgumu noslēgšanas termiņu pagarinājumi.**  Atbalstāmo darbību īstenošanas termiņu pagarinājumi veikti pēc 9.2.2.1. pasākuma īstenošanas uzraudzības gaitā konstatētām problēmām un nobīdēm projektu aktivitāšu laika grafikā, kā arī atbilstoši Veselības ministrijas sniegtajai informācijai par veselības tīklu attīstības vadlīniju izstrādes termiņa pagarinājumu. Plānoto projektu aktivitāšu īstenošana ir iekavējusies, jo, sakarā ar iesniegto projektu iesniegumu precizēšanu, vienošanās starp sadarbības iestādi un plānošanas reģioniem par projektu īstenošanu noslēgtas vēlāk nekā sākotnēji plānots. Papildus Labklājības ministrijas 2016. gada 31. maijā organizētās tikšanās laikā ar plānošanas reģionu un sadarbības iestādes pārstāvjiem 9.2.2.1. pasākuma projektu vadītāji norādīja uz iespējamo risku neiekļauties MK noteikumu Nr. 313 norādītajos termiņos attiecībā uz mērķa grupas personu individuālo vajadzību izvērtēšanu, individuālo sociālās aprūpes vai sociālās rehabilitācijas plānu (turpmāk – atbalsta plāni) izstrādi un plānošanas reģionu deinstitucionalizācijas plānu izstrādi. Plānošanas reģioni izsludināja iepirkumu konkursus par ārpusģimenes aprūpē esošo bērnu un bērnu ar funkcionāliem traucējumiem, kuriem noteikta invaliditāte un kuri dzīvo ģimenēs, kā arī pilngadīgu personu ar garīga rakstura traucējumiem individuālo vajadzību izvērtēšanu un atbalsta plānu izstrādi, taču potenciālo pretendentu interese ir zema, kā arī potenciālajiem pretendentiem rodas problēma piesaistīt visus iepriekšminēto mērķa grupas personu individuālo vajadzību izvērtēšanai un tai sekojoša atbalsta plānu izstrādei MK noteikumos Nr. 313 noteiktos speciālistus. Papildus potenciālie pretendenti norāda uz to, ka mērķa grupas personu individuālo vajadzību izvērtēšanu un atbalsta plānu izstrādi nav iespējams īstenot, lai iekļautos MK noteikumos Nr. 313 noteiktajā termiņā plānošanas reģionu deinstitucionalizācijas plānu izstrādei (līdz 2016. gada 31. decembrim). Iepirkumu konkursu rezultatīvu noslēgšanos kavē arī Iepirkumu uzraudzības biroja atzinumos norādītais par to, ka izsludinātajos iepriekšminētajos iepirkumos tehniskajās specifikācijās noteiktā piecu gadu pieredzes prasība psihologiem ir nepamatota un ir pretrunā ar Publisko iepirkumu likumu. Rezultātā izsludinātie iepirkumi par iepriekšminētajiem pakalpojumiem noslēdzas bez rezultāta vai tiek atcelti.  9.2.2.1. pasākums tiek īstenots tieša sinerģijā ar Veselības ministrijas pārraudzībā esošo 9.2.3. specifiskā atbalsta mērķi "Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai" (turpmāk – 9.2.3. specifiskais atbalsta mērķis), nosakot, ka plānošanas reģionu deinstitucionalizācijas plāni tiek izstrādāti, balstoties uz 9.2.3. specifiskā atbalsta mērķa ietvaros veiktā pētījuma rezultātiem un veselības tīklu attīstības vadlīnijām, kuras atbilstoši MK 2015. gada 22. septembra sēdes protokola (prot. Nr. 50 15.  §) 3. punktā uzdoto Veselības ministrijai jāizstrādā un jāsaskaņo līdz 2016. gada 31. martam. Veselības ministrija savukārt ir sniegusi informāciju pamatojošiem iemesliem, kas kavē Starptautiskās Rekonstrukcijas un attīstības bankas pētījumu nodevumu izvērtēšanu un veselības tīklu attīstības vadlīniju saskaņošanu, vienlaikus lūdzot MK uzdevuma izpildes pagarinājumu līdz 2016. gada 31. jūlijam. Ņemot vērā, ka plānošanas reģionu deinstitucionalizācijas plāni saskaņā ar MK noteikumos Nr. 313 noteikto ir jāizstrādā līdz 2016. gada 31. decembrim, veselības tīklu attīstības vadlīniju izstrādes termiņa pagarinājums veido risku, kas kopumā var aizkavēt plānošanas reģionu deinstitucionalizācijas plānu izstrādi šobrīd MK noteikumos Nr. 313 noteiktajā termiņā. Ievērtējot veselības tīklu attīstības vadlīniju izstrādes termiņa pagarinājumu un projektu iepirkumu konkursu norises kavēšanos pamatojošos iemeslus, plānošanas reģionu deinstitucionalizācijas plānu izstrādes termiņš tiek pagarināts par sešiem mēnešiem no sākotnēji plānotā – līdz 2017. gada 30. jūnijam.  Tā kā ārpusģimenes aprūpē esošo bērnu un bērnu ar funkcionāliem traucējumiem, kuriem noteikta invaliditāte un kuri dzīvo ģimenēs, kā arī pilngadīgu personu ar garīga rakstura traucējumiem individuālo vajadzību izvērtēšana un atbalsta plānu izstrāde sniedz būtisku un nozīmīgu informāciju plānošanas reģionu deinstitucionalizācijas plānu izstrādei, tad ir panākta vienošanas ar plānošanas reģioniem, ka iepriekš minēto personu novērtēšana un atbalsta plānu izstrāde tiek paveikta ne vēlāk kā līdz 2017.gada 31.martam, tādejādi neaizkavējot plānošanas reģionu deinstitucionalizācijas plānu izstrādi, nodrošinot izvērtēšanas procesā, t.sk. atbalsta plānos, minētās informācijas iekļaušanu deinstitucionalizācijas plānos.  LM nesaskata risku, ka individuālo vajadzību izvērtējumu veikšana varētu aizkavēt deinstitucionalizācijas plānu izstrādi. Plānošanas reģioni kā finansējuma saņēmēji ir jau uzsākuši individuālo vajadzību izvērtēšanu un savos plānoto darbu laika grafikos paredzējuši individuālo vajadzību izvērtēšanas procesu pabeigt līdz 2017. gada 31. martam. Pašlaik MK noteikumos Nr. 313 nav noteikts ierobežojums individuālo atbalsta plānu izstrādei, taču plānošanas reģioni savus projekta aktivitāšu (mērķa grupas personu individuālo vajadzību izvērtēšana, tai sekojoša individuālo atbalsta plānu izstrāde) termiņus plāno tā, lai iekļautos deinstitucionalizācijas plānu izstrādes pagarinātajā termiņā (30.06.2017.)  Attiecīgi MK noteikumu projektā tiek pārskatīti termiņi, kādā plānošanas reģioni kā finansējuma saņēmēji noslēdz sadarbības līgumus gan ar savā administratīvajā teritorijā esošajiem, gan arī ar cita plānošanas reģiona teritorijā esošajiem MK noteikumos Nr. 313 noteiktajiem sadarbības partneriem. Sadarbības līgumu noslēgšanas beigu termiņi pagarināti ievērtējot arī to, ka daži iespējamie sadarbības partneri vēl izvērtē ieguvumus un riskus, kā arī iespēju iesaistīties 9.2.2.1. pasākuma aktivitātēs. MK noteikumu projekts plānošanas reģioniem paredz sadarbības līgumu termiņa pagarinājumu par pieciem mēnešiem – līdz 2016. gada 31. augustam, ar savā administratīvajā teritorijā esošajiem sadarbības partneriem, ar kuriem līdzšinēji nav noslēgti nodomu protokoli un termiņa pagarinājumu par sešiem mēnešiem – līdz 2017. gada 30. martam, ar cita plānošanas reģiona administratīvajā teritorijā esošajiem sadarbības partneriem.  **2. Mērķa grupas personu individuālo vajadzību izvērtēšanai un atbalsta plānu izstrādei nepieciešamie speciālisti.**  MK noteikumu projekta sākotnējās ietekmes novērtējuma ziņojuma 2. sadaļas "Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība" 1. punktā minēts, ka plānošanas reģioni, izsludinot iepirkumus, saskārušies ar problēmu, ka potenciālajiem pretendentiem ir apgrūtinoši piesaistīt visus MK noteikumos Nr. 313 noteiktos speciālistus, kuriem jābūt iesaistītiem iepriekšminēto mērķa grupas personu individuālo vajadzību izvērtēšanā un atbalsta plānu izstrādē. Nepiesaistot visus nepieciešamos speciālistus, kavējas attiecīgā 9.2.2.1. pasākuma aktivitāte – mērķa grupas personu individuālo vajadzību izvērtēšana un individuālo sociālās aprūpes vai sociālās rehabilitācijas plānu izstrāde. Lai veicinātu sekmīgu 9.2.2.1. pasākuma projektu īstenošanu saskaņā ar Labklājības ministrijas noteiktajiem deinstitucionalizācijas mērķiem un pamatprincipiem un atbilstoši Labklājības ministrijas 2016.gada 7.jūlijā organizētās sanāksmes ar Valsts bērnu tiesību aizsardzības inspekcijas, plānošanas reģionu, Rīgas Domes Labklājības departamenta, valsts ilgstošas sociālās aprūpes institūciju, bērnu aprūpes centru un nevalstisko organizāciju[[1]](#footnote-1) pārstāvjiem (turpmāk - 07.06.2016. sanāksme) laikā nolemtajam MK noteikumu projektā tiek precizēti nosacījumi attiecībā uz speciālistiem, kuriem jābūt obligāti iesaistītiem mērķa grupas personu individuālo vajadzību izvērtēšanā un atbalsta plānu izstrādē:   1. ārpusģimenes aprūpē esošajiem bērniem un bērniem ar funkcionāliem traucējumiem, kuriem ir noteikta invaliditāte un kuri dzīvo ģimenēs – sociālais darbinieks, psihologs (vēlams, klīniskais psihologs), fizioterapeits vai ergoterapeits. Minēto speciālistu izvēli noteica LM izstrādātā vērtēšanas kritēriju un individuālā izvērtējuma metodika (turpmāk – metodika)[[2]](#footnote-2), kura nosaka bērna izvērtējuma jomas, detalizētu šo jomu raksturojošo kritēriju un indikatoru kopumu. 07.06.2016. sanāksmes laikā, detalizēti analizējot katras bērna izvērtējuma jomas kritērijus, tika nolemts sašaurināt bērnu izvērtēšanā iesaistīto speciālistu skaitu, bet tiktāl, cik tas neietekmē bērna izvērtēšanas rezultātus, t.sk. bērna individuālajām vajadzībām atbilstoša atbalsta plāna izstrādi. Diskusiju rezultātā tika gūta pārliecība, ka sociālā darbinieka, psihologa, fizioterapeita un ergoterapeits profesionālā kompetence ļauj veikt bērna izvērtēšanu atbilstoši metodikā neteiktajam. Papildus metodika tiks aktualizēta, tajā detalizēti nosakot katrai iepriekšminētajai mērķa grupai nepieciešamos speciālistus, un attiecībā uz psihologa piesaisti, – ja iespējams, individuālo vajadzību izvērtēšanai jāpiesaista klīniskais psihologs. Tikai gadījumos, kad potenciālais pretendents nav varējis piesaistīt speciālistu komandā klīnisko psihologu, var piesaistīt psihologu. Papildus metodikā paredzēts noteikt, ka bērnu ar funkcionāliem traucējumiem, kuri dzīvo ģimenēs, individuālo vajadzību izvērtēšanai obligāti jāpiesaista gan fizioterapeits, gan ergoterapeits, savukārt ārpusģimenes aprūpē esošo bērnu individuālo vajadzību izvērtēšanai ergoterapeits var tikt piesaistīts tikai nepieciešamības gadījumā; 2. pilngadīgajām personām ar garīga rakstura traucējumiem – psihiatrs un ergoterapeits, bet tikai gadījumā, ja tas nepieciešams atbalsta plāna izstrādei. Pilngadīgo personu ar garīga rakstura traucējumiem individuālo vajadzību izvērtēšanu un atbalsta plānu izstrādi veic atsevišķu pašvaldību sociālo dienestu sociālie darbinieki, izmantojot Eiropas kopējās vadlīnijās pārejai no institucionālās uz sabiedrībā balstītu aprūpi rekomendēto [Atbalsta intensitātes skalu](http://www.lm.gov.lv/upload/aktualitates/3/par_sis_isais.pdf) – zinātnisku metodi, bet speciālistus (psihiatrs un ergoterapeits) piesaista tikai atbalsta plāna izstrādei. Līdzšinējā MK noteikumu Nr. 313 redakcijā minēto speciālistu piesaiste noteikta kā obligāta, bet, ievērtējot plānošanas reģionu sniegto informāciju par grūtībām piesaistīt nepieciešamos speciālistus, un to, ka daļai izvērtēto pilngadīgo personu ar garīga rakstura traucējumiem atbalsta plānu var izstrādāt arī izvērtēšanā iesaistītais sociālais darbinieks, MK noteikumu projekts turpmāk paredz psihiatra un ergoterapeita piesaisti tikai nepieciešamības gadījumā. Nepieciešamības gadījumus nosaka sociālais darbinieks, par to informējot plānošanas reģionu.   **3. Pilngadīgo personu ar garīga rakstura traucējumiem sagatavošanās dzīvei sabiedrībā pasākuma kopuma īstenošanas nosacījumi.**  MK noteikumus Nr. 313 nepieciešams papildināt, precizējot tiesiskā regulējuma normas attiecībā uz sagatavošanās pasākumu kopumu pašaprūpes, neatkarības un patstāvīgas dzīves prasmju apgūšanai (turpmāk – sagatavošanās pasākumu kopums), ko īsteno pēc pilngadīgās personas ar garīga rakstura traucējumiem izteiktās vēlmes pāriet uz dzīvi sabiedrībā, izvērtēšanas un atbalsta plāna izstrādes. Ņemot vērā deinstitucionalizācijas pamatprincipus[[3]](#footnote-3), nepieciešams nodrošināt, ka personai ir pieejams atbalsts dzīvesvietā jeb sabiedrībā balstīti pakalpojumi. 9.2.2.1. pasākuma aktivitāšu īstenošanas laikā iespējama situācija, kad pilngadīgai personai ar garīga rakstura traucējumiem ir veikta individuālo vajadzību izvērtēšana un atbalsta plāna izstrāde, bet sagatavošanās pasākumu kopumu nav lietderīgi īstenot, jo pašvaldība, kurā pilngadīgā persona ar garīga rakstura traucējumiem ir izvēlējusies dzīvot sabiedrībā, nespēj nodrošināt sabiedrībā balstītos pakalpojumu sniegšanai nepieciešamo infrastruktūru.  Papildus jāatzīmē, ka mērķa grupas personām izstrādātajos individuālajos atbalsta pasākumi neatkarīgai dzīvei sabiedrībā, tai skaitā sociālās aprūpes vai sociālās rehabilitācijas pakalpojumi un risinājumi to nodrošināšanai atbilstoši MK noteikumiem Nr. 313 ir iekļaujami plānošanas reģionu deinstitucionalizācijas plānos. Savukārt pamatojoties uz deinstitucionalizācijas plānos noteikto, pašvaldībām, kas ir plānošanas reģionu sadarbības partneri 9.2.2.1. pasākuma ietvaros, tiks piedāvāts risinājums nepieciešamo pakalpojumu nodrošināšanai, veidojot sadarbību ar citu pašvaldību, vai arī piesakoties Eiropas Reģionālā attīstības fonda finanšu atbalstam sabiedrībā balstītu pakalpojumu infrastruktūras izveidei vai attīstībai 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" (turpmāk – 9.3.1.1. pasākums) ietvaros. 9.3.1.1. pasākuma īstenošanas indikatīvais uzsākšanas laika periods ir sākot no 2017. gada III. ceturkšņa), kad saskaņā ar deinstitucionalizācijas plānu izstrādes termiņa pagarinājumu būs izstrādāti un saskaņoti plānošanas reģionu deinstitucionalizācijas plāni. MK noteikumu projekts neapdraudēs SAM 9311 pasākuma īstenošanu un uzraudzības rādītāju sasniegšanu.  MK noteikumi Nr. 313 tiek precizēti, nosakot, ka pilngadīgas personas ar garīga rakstura traucējumiem atbalsta plānā iekļauj informāciju, kad ir jāuzsāk minētās personas sagatavošanās pasākumu kopums dzīvei sabiedrībā. Respektīvi, ja individuālās izvērtēšanas laikā personai identificētās vajadzības pēc sabiedrībā balstītiem pakalpojumiem spēj nodrošināt pašvaldība, kurā persona izvēlējās dzīvot, tad sagatavošanās pasākumu kopumu īsteno uzreiz pēc atbalsta plāna izstrādes, savukārt, ja pašvaldībai nav iespējas uzreiz nodrošināt noteiktos sabiedrībā balstītos pakalpojumus, personas atbalsta plānā norāda tādu uzsākšanas termiņu, lai uzsākot sagatavošanās pasākumu kopumu un īstenojot to ne ilgāk kā 12 mēnešus, pašvaldībai būtu iespēja nodrošināt personai atbalsta plānā noteiktos sabiedrībā balstītos pakalpojumus. Gadījumā, ja pilngadīgās personas ar garīga rakstura traucējumiem uzrāda labas pašaprūpes, neatkarības un patstāvīgas dzīves prasmes, sagatavošanās periods var tikt saīsināts. Speciālistu loks, kas var palīdzēt valsts sociālās aprūpes centru darbiniekiem un sociālajiem mentoriem īstenot sagatavošanās paskumu kopumu, ir piesaistāms tikai nepieciešamības gadījumā.  Lai veicinātu vienotu un skaidrāku izpratni par sagatavošanās pasākuma kopuma īstenošanu, MK noteikumu projekts paredz papildināt MK noteikumu Nr. 313 tiesisko regulējumu ar jaunu apakšpunktu (40.9. apakšpunkts), kas nosaka, ka pilngadīgo personu ar garīga rakstura traucējumiem sagatavošanu dzīvei sabiedrībā īsteno valsts ilgstošas aprūpes institūcijās (gan valsts sociālās aprūpes centros, gan organizācijās, kas uz līguma pamata nodrošina valsts finansētus ilgstošas sociālās aprūpes un sociālās rehabilitācijas pakalpojumus) un pašvaldībās, kurā pilngadīgā persona ar garīga rakstura traucējumiem ir izvēlējusies dzīvot.  **4. Reorganizācijas plānu izstrādes nosacījumi.**  MK noteikumu projekts paredz izmaiņas bērnu aprūpes iestāžu un slēgšanai atbalstīto valsts sociālās aprūpes centru (turpmāk – VSAC) filiāļu reorganizācijas plānu izstrādes nosacījumos. Līdz šim reorganizācijas plānu izstrādi bija noteikts īstenot finansējuma saņēmējam, piesaistot pakalpojuma sniedzēju. MK noteikumu projektā tiek paredzēts, ka reorganizācijas plānu var arī izstrādāt finansējuma saņēmējs sadarbībā ar sadarbības partneriem – VSAC vai bērnu aprūpes iestādi. Minētie grozījumi veikti, lai īstenotu VSAC "Vidzeme" filiāles "Allaži" reorganizāciju, kas atbilstoši LM rīkojumam ir jāveic līdz 2016. gada 1. oktobrim. LM rīkojums pamatots ar Būvniecības valsts kontroles biroja 2016. gada 8. janvāra lēmumu par VSAC "Vidzeme" filiāles "Allaži" pansionāta ēkas ekspluatāciju un bīstamības novēršanu. Papildus arguments VSAC "Vidzeme" filiāles "Allaži" reorganizācijas plāna izstrādei ātrākā laika periodā ir sekmīga 9.2.2.1. pasākuma uzraudzības rādītāju (iznākuma rādītājs - slēgšanai atbalstīto ilgstošas sociālās aprūpes un sociālās rehabilitācijas institūciju (filiāļu) skaits - 3, rezultāta rādītājs - slēgto ilgstošas sociālās aprūpes un sociālās rehabilitācijas institūciju (filiāļu skaits - 3)) sasniegšana. Ņemot vērā, ka reorganizācijas plānu izstrāde ir inovatīvs process, VSAC "Vidzeme" filiāles "Allaži" slēgšanas process un tai sekojoša reorganizācijas plāna izstrāde vērtējama kā sava veida izmēģinājumprojekts, kas dos iespēju izvērtēt tā rezultātus un lemt par iespējamajiem šī procesa īstenošanas uzlabojumiem, lai netiktu aizkavēta tālāka uzraudzības rādītāju vērtību sasniegšana noteiktajā apjomā.  **5. Citi tehniski un redakcionāli precizējumi**  Lai nodrošinātu tiesiskā regulējuma normu nepārprotamu un skaidru izpratni, MK noteikumos Nr.313 nepieciešams veikt sekojošu precizējumu – papildināt 40. punkta ievaddaļu ar otru teikumu šādā redakcijā „Šīs atbalstāmās darbības ietvaros”. |
| 3. | Projekta izstrādē iesaistītās institūcijas | Labklājības ministrija, plānošanas reģioni un Labklājības ministrijas 07.06.2016. organizētās sanāksmes ar Valsts bērnu tiesību aizsardzības inspekcijas, Rīgas Domes Labklājības departamenta, valsts ilgstošas sociālās aprūpes institūciju, bērnu aprūpes centru un nevalstisko organizāciju ( biedrība „Latvijas pašvaldību sociālo dienestu vadītāju apvienība”, biedrība "Latvijas Kustība par neatkarīgu dzīvi”, Sociālo darbinieku biedrība, nodibinājums "Sociālo pakalpojumu aģentūra", biedrība “SOS Bērnu ciematu asociācija”, Latvijas Ergoterapeitu biedrība) pārstāvji. |
| 4. | Cita informācija | MK noteikumu projektā iekļautie nosacījumi izstrādāti paredzot tiešu papildināmību ar  9.3.1.1. pasākuma aktivitātēm. 9.3.1.1. pasākuma īstenošanas indikatīvais uzsākšanas laika periods ir sākot no 2017. gada III. ceturkšņa), kad saskaņā ar deinstitucionalizācijas plānu izstrādes termiņa pagarinājumu būs izstrādāti un saskaņoti plānošanas reģionu deinstitucionalizācijas plāni. 9.3.1.1. pasākuma projektu pirmās projektu iesniegumu atlases projekti ir saskaņoti Vides aizsardzības un reģionālās attīstības ministrijas izveidotajā Reģionālās attīstības koordinācijas padomē pašvaldību attīstības programmās, pašvaldības savlaicīgi plānojušas savas sociālās infrastruktūras izveides un attīstības iespējas. MK noteikumu projekta noteiktais termiņi paredz, līdz 2016.gada 31.augustam iespēju piesaistīt vēl sadarbības partnerus plānošanas reģiona administratīvajā teritorijā, līdz 2017. gada 31.martam – sadarbības partnerus cita plānošanas reģiona teritorijā. Paralēli līdz 2017.gada 31.martam plānošanas reģioni īsteno individuālo vajadzību izvērtēšanu un individuālo atbalsta plānu izstrādi. Līdz 2017.gada 30.jūnijam paredzēts izstrādāt deinstitucionalizācijas plānus, bet sākot ar 2017.gada III ceturksni var pilntiesīgi uzsākt 9.3.1.1. pasākuma aktivitāšu īstenošanu.  Papildus 9.3.1.1. pasākuma MK noteikumu projekts paredz, ka projekta iesniedzēji 9.3.1.1. pasākuma ietvaros var plānot ar projekta iesnieguma pamatojošās dokumentācijas sagatavošanas (izņemot projekta iesnieguma veidlapas) izmaksas no 2017. gada 1. janvāra.  Finansējuma saņēmējus (plānošanas reģionus) neietekmē MK noteikumu projekta 6. punkts.  MK noteikumu projekta 1. punkts precizē termiņus, līdz kuram plānošanas reģioni var slēgt sadarbības līgumus ar sadarbības partneriem, gan ar savā administratīvajā teritorijā esošajiem sadarbības partneriem, ar kuriem līdzšinēji nav noslēgti nodomu protokoli, gan ar cita plānošanas reģiona administratīvajā teritorijā esošajiem sadarbības partneriem. Savukārt MK noteikumu projekta 4. punkts precizē termiņu, līdz kuram nepieciešams izstrādāt plānošanas reģionu deinstitucionalizācijas plānus. Plānošanas reģioniem kā finansējuma saņēmējiem nepieciešams ierosināt projekta grozījumus, lai precizētos termiņus iestrādātu savos projektos. Projekta grozījumi jāveic arī tad, kad projekta īstenošanas gaitā identificētie sadarbības partneri noslēdz sadarbības līgumus, jo projektā jāiekļauj informācija par katru sadarbības partneri un katras sadarbības nosacījumi.  Finansējuma saņēmēju ietekmē MK noteikumu projekta 2. un 3. punkts, jo tie precizē MK noteikumu Nr. 313 tiesisko regulējumu par mērķa grupas personu individuālo vajadzību izvērtēšanu un atbalsta plānu izstrādei nepieciešamo speciālistu loku. Finansējuma saņēmējam minētās normas jāņem vērā, izstrādājot tehnisko specifikāciju iepirkumiem, kas paredz nepieciešamo speciālistu piesaisti.  MK noteikumu projekta 7. punkts ietekmē finansējuma saņēmēju un tā sadarbības partnerus – pašvaldības, kuru sociālo dienestu sociālie darbinieki iesaistīti pilngadīgo personu ar garīga rakstura traucējumiem individuālo vajadzību izvērtēšanā un atbalsta plāna izstrādē. Precizētie tiesiskā regulējuma nosacījumi paredz izvērtēt un iekļaut atbalsta plānā informāciju par termiņu, kad ir jāuzsāk personai sagatavošanās pasākumu kopumu patstāvīgas dzīves sabiedrībā prasmju apgūšanai. Finansējuma saņēmējam savas kompetences ietvaros jānodrošina sadarbībā ar valsts sociālās aprūpes centru jāinformē pašvaldība, jānodrošina pašvaldību koordinācija un sadarbība, kā arī jāpārzina situācija, kad personas izvēlētajā pašvaldībā ir iespējams nodrošināt personai nepieciešamos sabiedrībā balstītos pakalpojumus. Savukārt MK noteikumu projekta 8. punkts finansējuma saņēmējam uzliek par pienākumu koordinēt, ka sagatavošanās pasākumu kopums ir piemērojams arī pilngadīgo personu ar garīga rakstura traucējumiem sagatavošanai, kuras ilgstošas sociālās aprūpes un sociālās rehabilitācijas pakalpojumus saņem iestādēs, kas nav valsts sociālās aprūpes centri un tajā pašvaldībā, kur pilngadīgā persona ar garīga rakstura traucējumiem izteikusi dzīvot. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Pilngadīgas personas ar garīga rakstura traucējumiem, kuras saņem valsts finansētus ilgstošas sociālās aprūpes institūciju pakalpojumus, kā arī personas, kuras potenciāli var nonākt valsts sociālās aprūpes centros un kurām ir noteikta smaga vai ļoti smaga invaliditāte (I un II invaliditātes grupa); 2. ārpusģimenes aprūpē esoši bērni un jaunieši līdz 17 gadu vecumam (ieskaitot), kuri saņem valsts vai pašvaldības finansētus bērnu ilgstošas sociālās aprūpes un sociālās rehabilitācijas institūciju pakalpojumus; 3. bērni ar funkcionāliem traucējumiem, kuriem ir noteikta invaliditāte un kuri dzīvo ģimenēs, un viņu likumiskie pārstāvji vai audžuģimenes. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām MK noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļvietnē [www.lm.gov.lv](http://www.lm.gov.lv) un aicinot no 2016. gada 8. jūnija līdz 2016. gada 30. jūnijam sabiedrības pārstāvjus:  1) rakstiski sniegt viedokli par MK projektu tā izstrādes stadijā – nosūtot uz elektronisko pasta adresi: [atbildiga.iestade@lm.gov.lv](mailto:atbildiga.iestade@lm.gov.lv);  2) klātienē. |
| 3. | Sabiedrības līdzdalības rezultāti | MK noteikumu projekta izstrādē netika iesniegts neviens viedoklis par dokumentu izstrādes stadijā, kā arī neviens sabiedrības loceklis neizrādīja interesi iesaistīties diskusiju grupās, forumos un citās līdzdalības aktivitātēs. |
| 4. | Cita informācija | Informācija no plānošanas reģioniem par iepirkumu plānu neizpildi un par grūtībām piesaistīt visus nepieciešamos speciālistus mērķa grupas personu individuālo vajadzību izvērtēšanai un atbalsta plānu izstrādei saņemta 2016. gada 31. maijā organizētās tikšanās laikā ar plānošanas reģionu un sadarbības iestādes pārstāvjiem. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | ES struktūrfondu un Kohēzijas fondu vadībā iesaistītās atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra. Projekta finansējuma saņēmēji – plānošanas reģioni. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Anotācijas III, IV un V sadaļu MK noteikumu projekts neskar.

Ministru prezidents Māris Kučinskis

Labklājības ministrs Jānis Reirs

06.07.2016. 15:40

3268

I.Vjakse, 67021641

Ilga.Vjakse@lm.gov.lv

1. Sanāksmē piedalījās nevalstiskās organizācijas, kuras sniedz pakalpojumus un atbalstu ārpusģimenes aprūpē esošiem bērniem un bērniem ar funkcionāliem traucējumiem, kuri dzīvo ģimenēs - biedrība „Latvijas pašvaldību sociālo dienestu vadītāju apvienība”, biedrība "Latvijas Kustība par neatkarīgu dzīvi”, Sociālo darbinieku biedrība, nodibinājums "Sociālo pakalpojumu aģentūra", biedrība “SOS Bērnu ciematu asociācija”, Latvijas Ergoterapeitu biedrība [↑](#footnote-ref-1)
2. MK noteikumu Nr. 313 32.2. apakšpunkts. Metodika pieejama LM tīmekļvietnē - http://www.lm.gov.lv/text/3144 [↑](#footnote-ref-2)
3. Deinstitucionalizācija ir pakalpojumu sistēmas izveide, kas sniedz personai, kurai ir ierobežotas spējas sevi aprūpēt, nepieciešamo atbalstu, lai tā spētu dzīvot mājās vai ģimeniskā vidē. [↑](#footnote-ref-3)